A szervezet neve: Líceumi Diákszövetség

JEGYZŐKÖNYV

 mely készült a Líceumi Diákszövetség közgyűléséről

Az ülés időpontja: 2021. május 30. 9:00

Az ülésen jelen vannak a jegyzőkönyv mellékletét képező jelenléti ív szerinti egyesületi tagok. (A jelenléti ív a jegyzőkönyv 1. számú mellékletét képezi)

NAPIRENDI PONTOK

1. Titkári beszámoló
2. Pénzügyi beszámoló a 2020. évről
3. Hűség emlékérem átadása
4. Vezetőség választás
5. Hozzászólások

Dr. Gimesi Szabolcsné elnök köszönti a megjelenteket, és megállapítja, hogy a 8 óra 45 percre összehívott közgyűlés nem volt határozatképes, így a meghívóban szereplő 9:00 órakor kezdődő megismételt közgyűlés határozatképes.

Javasolja, hogy a jelenlévők válasszák meg Dr. Gimesi Szabolcsnét a közgyűlés levezető elnökének. A jelenlévő tagok egyhangúlag elfogadták a levezető elnök személyét.

Ezt követően a levezető elnök jegyzőkönyvvezetőnek felkéri Horváthné Hartmann Ritát, a jegyzőkönyv hitelesítőinek javasolja Barlai Zsófiát és Csóka Andreát. A közgyűlés tagjai kézfeltartással, egyhangúlag a hitelesítők, valamint a jegyzőkönyvvezető személyét elfogadják.

1. TITKÁRI BESZÁMOLÓ

 A titkári beszámoló megtartására a levezető elnök felkéri Csukásné Bencsik Zsuzsanna titkárt, aki megtartja beszámolóját. (A titkári beszámoló a jegyzőkönyv 2. számú mellékletét képezi)

Hozzászólás nem volt.

1/2021. (V. 30.) Kgy. határozat:

„Az egyesület tagjai egyhangúlag elfogadják a titkári beszámolót.”

1. PÉNZÜGYI BESZÁMOLÓ a 2020. évről

A levezető elnök felkéri Dr. Friedrich Andrást a felügyelő bizottság elnökét a pénzügyi beszámoló ismertetésére, és az ellenőrzés utáni értékelésére. (A pénzügyi beszámoló a jegyzőkönyv 3. számú mellékletét képezi.)

Hozzászólás nem volt.

2/2021. (V. 30.) Kgy. határozat:

„Az egyesület tagjai egy tartózkodással elfogadják a pénzügyi beszámolót.”

1. EMLÉKÉREM átadása

A levezető elnök örömmel tájékoztatja a jelenlévőket, hogy a diákszövetség legrangosabb díját a választmány Dr. Csesznák Elemér 1943-ban érettségizett öregdiáknak ítélte oda.

A laudaciót Mastalír Márta ismertette, majd elnök asszony átadta a Kutas László által készített hűségérmet és díszoklevelet a kitüntetettnek, aki hálás szavakkal köszönte meg az elismerést.

1. VEZETŐSÉG VÁLASZTÁS

A levezető elnök a negyedik napirendi pont keretében tájékoztatta a jelenlévőket, hogy az elnökség tagjainak megbízatása 2021. május 28. napján lejárt, emiatt tisztújításra van szükség. A felügyelő bizottság tagjainak megbízatása 2021. május 20.-ig szólt, így őket is újra kell választani.

A jelölő bizottság elnöke Csóka Andrea ismertette a jelölteket, javaslatot tett az elnökség és a felügyelő bizottság tagjaira. A jelöltek a jelölést elfogadták.

Az egyesület megválasztotta a szavazatszámláló bizottságot, akik a tisztséget elfogadták.

Elnöke: Barlai Zsófia

A titkos, szavazólapok útján történő szavazás kapcsán a szavazatszámláló bizottság megállapította, hogy valamennyi szavazat érvényes, így a szavazás eredményes volt.

Ezt követően a jelenlévők a szavazatok alapján egyhangúlag kimondták és határozatba foglalták, hogy az elnökség, valamint a felügyelő bizottság tagjai az alábbiak szerint kerültek megválasztásra:

3/2021. (V. 30.) Kgy. határozat:

az egyesület 5 tagú elnöksége az alábbi személyekből áll:

Elnök: Dr. Krisch András, 9400 Sopron Bajcsy- Zsilinszky u. 23.

 anyja neve: Horváth Terézia Magdolna

Elnökségi Tagok:

Honti Szilvia, 9400 Sopron Huszár u. 29. anyja neve: Böröndy Irén

Kiss Dávid, 9400 Sopron Juharfa út 8. anyja neve: Fejes Mónika

Mastalír Márta 9400 Sopron Erzsébet u. 13. anyja neve: Zádor Márta Csilla Emese

Dr. Sarkady Sándor 9400 Sopron Fűzfa sor 9. anyja neve: Ecker Magdolna

Az elnök és az elnökségi tagok megbízatása 5 évre, 2026. május 30. napjáig szól.

Az egyesület Felügyelő Bizottságának elnöke:

Dr. Friedrich András, 9400 Sopron Sörházdombi u. 16. anyja neve: Nagy Magda

Tagok: Hanyvári Zsolt, 9400 Sopron Mikes Kelemen u. 9. anyja neve: Mühl Ilona

 Locsmándi Dániel, 9400 Sopron Magyar utca 25. anyja neve: Szarka Veronika

A Felügyelő bizottsági elnök és tagok megbízatása 5 évre, 2026. május 30. napjáig szól.

Az egyesület tisztségviselői külön okiratba foglaltan kötelesek nyilatkozni arra vonatkozóan, hogy a megbízatást elfogadják, illetve arról is, hogy velük szemben kizáró körülmény, vagy összeférhetetlenségi ok nem áll fenn a tisztség betöltésével kapcsolatosan.

Az egyesület Választmányának tagjai:

Dr. Bakody Gyula, Dr. Csipkai Eszter, Csukásné Bencsik Zsuzsanna, Filep Márk, Dr. Gimesi Szabolcsné, Hollndonner László, Kondor Szabolcs, Kutas László, Dr. Lipták József, Locsmándi-Kozák Viola, Raffai Balázs, Tömördi Máté, Véghné Kozák Katalin, Winkler Barnabás

A választmányi tagok megbízatása 5 évre, 2026. május 30. napjáig szól.

1. HOZZÁSZÓLÁSOK

Dr. Gimesi Szabolcsné leköszönő elnök köszönetet mondott a választmánynak, a titkár eddigi munkájáért, az iskolának a támogatásokért.

 Dr. Krisch András az új elnökség nevében köszönetet mondott a bizalomért, köszöntötte a résztvevőket, támogatásukat kérte a további munkához.

Prof. Dr. Csesznák Elemér hálás szívvel emlékezett meg egykori tanárairól, és a Líceumban eltöltött éveiről.

A levezető elnök felkéri a hitelesítőket arra, hogy a közgyűlésről készült jegyzőkönyvet tekintsék át és hitelesítsék.

Tájékoztatja a tagokat, hogy a jegyzőkönyvből bárki másolatot, vagy kivonatot kérhet. Ezt követően a közgyűlés befejezte munkáját. A levezető elnök megköszönte a megjelenést és a közgyűlést berekesztette.

 k.m.f.

Dr. Gimesi Szabolcsné Horváthné Hartmann Rita

levezető elnök jegyzőkönyvvezető

Barlai Zsófia Csóka Andrea

jkv. hitelesítő tag jkv. hitelesítő tag